ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:\_\_\_\_\_\_\_\_\_\_\_\_\_\_\_

Обреновац, 10.11.2015. год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1808/2015 (101966/2015), за набавку услуга обезбеђења радника за послове у систему корпоративне подршке ТЕНТ, по партијама, партија 1 - Ангажовање радника на инжењерским и пословима техничких тестирања и анализа, партија 2 - Ангажовање радника на пословима у систему ППЗ, БЗР, обезбеђења и одбране, партија 3 - Ангажовање радника на правним, административним и другим пословима и партија 4 - Ангажовање радника на пословима кафе кухиња и ресторана, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

За испуњеност кадровског капацитета на страни 52/120 под ставком 1. и 2.за партијe 1 , 2 ,3 и 4 између осталог тражите да поседујемо “службу за радне односе и кадровске послове”, не наводећи при том чиме се та чињеница доказује.

Да ли се наведена чињеница може доказати достављањем акта о систематизацији и организацији послова?

**ОДГОВОР 1:**

Испуњеност услова да понуђач располаже довољним кадровским капацитетом, како је наведено на страни 52/120 Конкурсне документације, доказује се достављањем **изјаве** о кључном техничком особљу – лицима која ће бити одговорна за извршење уговора И **фотокопија** М4 обрасца запослених или радних књижица за особље које у таквој служби ради, односно **фотокопија** уговора о раду за особље које је на одговарајућим пословима ангажовано код понуђача сходно чл. 197. до 202. Закона о раду.

Исказана врста доказа односи се на **целокупно наведено кључно техничко особље**, што **укључује и службу за кадровске односе**. Понуђач може доставити и акт о систематизацији и организацији послова ради указивања на то како је кадровске и послове радних односа организовао, али је неопходно да достави и тражене доказе о особљу које те послове обавља.

**ПИТАЊЕ 2:**

У техничкој спецификацији за одређена радна места у колони “посебна знања” тражите “познавање рада на рачунару” , молим Вас да нам одговорите шта се прилаже као доказ и да ли је уопште потребно посебно доказивати ту чињеницу.

**ОДГОВОР 2:**

Познавање рада на рачунару извршилаца који ће на одговарајућим пословима бити ангажовани није потребно доказивати.

Критеријум за доделу уговора, односно оцењивање понуда Економски најповољнија понуда заснива се на елементима Понуђена цена, Трошковна економичност и Број и квалитет ангажованих кадрова. На захтеве исказане у колони „Посебна знања“ односи се елемент Трошковна економичност, а он се вреднује на основу приложених фотокопија уверења за извршиоце који ће бити ангажовани у предмету услуге о **поседовању захтеваних стучних испита и лиценци и положеним интерним стручним испитима предвиђеним општим актима Наручиоца**, који су наведени у Табели пописа послова у колони 10, под називом „Посебна знања“, и то на основу дужине неопходне обуке за полагање стручног испита. Како за послове за које је потребно познавање рада на рачунару није предвиђено полагање стручних испита нити лиценци, односно није дефинисано време неопходне обуке, ова врста посебног знања се не може бодовати те стога није потребно ни достављати доказе у вези са њом.

**ПИТАЊЕ 3:**

У техничкој спецификацији за одређена радна места у колони “посебна знања” тражите “Познавање ЗЈН и рада на рачунару” , молим Вас да нам одговорите шта се прилаже као доказ и да ли је уопште потребно посебно доказивати ту чињеницу.

**ОДГОВОР 3:**

Познавање ЗЈН и рада на рачунару извршилаца који ће на одговарајућим пословима бити ангажовани није потребно доказивати у току поступка набавке.

Критеријум за доделу уговора, односно оцењивање понуда Економски најповољнија понуда заснива се на елементима Понуђена цена, Трошковна економичност и Број и квалитет ангажованих кадрова. На захтеве исказане у колони „Посебна знања“ односи се елемент Трошковна економичност, а он се вреднује на основу приложених фотокопија уверења за извршиоце који ће бити ангажовани у предмету услуге о **поседовању захтеваних стучних испита и лиценци и положеним интерним стручним испитима предвиђеним општим актима Наручиоца**, који су наведени у Табели пописа послова у колони 10, под називом „Посебна знања“, и то на основу дужине неопходне обуке за полагање стручног испита. Како за послове за које је потребно познавање ЗЈН и рада на рачунару није предвиђено полагање стручних испита нити лиценци, односно није дефинисано време неопходне обуке, ова врста посебног знања се не може бодовати те стога није потребно ни достављати доказе у вези са њом.

**ПИТАЊЕ 4:**

На страни 94/120дали сте образац “ План заједничких мера” , молим Вас појасните сврху примене овог обрасца у припреми понуде .

**ОДГОВОР 4:**

Образац „План заједничких мера“ на страни 94/120 конкурсне документације нема сврху у припреми понуде и не треба га попуњавати.

Овај образац може бити коришћен у фази пружања услуге, односно извршења закљученог уговора.

**ПИТАЊЕ 5:**

У члану 13. Модела уговора наведено је да је извршилац дужан да колективно осигура своје запослене у случају повреде на раду, професионалних обољења и обољења у вези са радом, као и да сума осигурања запосленог не може бити мања од 900.000,00 динара у случају смртног исхода, односно 1.800.000,00 динара у случају настанка инвалидитета.

Неспорно је да наручилац може захтевати од понуђача да колективно осигура своје запослене што је и његова законска обавеза. Међутим, сматрамо да прописивање висине суме осигурања представља задирање у унутрашње пословање понуђача и грубо кршење основних начела на којима систем јавних набавки почива, а пре свега начела обезбеђивања конкуренције. Могуће је и врло вероватно да понуђачи већ имају закључене уговоре о колективном осигурању запослених, тако да исте не могу изменити током припремања понуде како би их уподобили захтеву наручиоца. Сходно наведеном мишљења смо да би овакав услов требало избцаити из модела уговора.

**ОДГОВОР 5:**

Сходно прoцeдури бeзбeднoсти и здрaвљa нa рaду извршилац је дужан да колективно осигура своје запослене у случају повреде на раду, професионалних обољења и обољења у вези са радом. Сума осигурања за запосленог не може бити мања од 900.000,00 динара у случају смртног исхода, односно 1.800.000,00 динара у случају настанка инвалидитета.

**ПИТАЊЕ 6:**

У оквиру формуле за израчунавање коефицијената за обрачун увећане зараде – Кп,дп,н један од параметара је и „стопа увећања зараде“ где би требало представити стопе увећања за прековремени, ноћни и рад на дан државног празника.

Наше питање је да ли би у наведеној формули стопу увећања требало изразити само као проценат увећања основне зараде (нпр. 26%, односно 0,26 за прековремени рад) или би у исти требало укључити и основну зараду у износу од 100%, па би стопа увећања за прековремени рад била 126%, односно 1,26?

**ОДГОВОР 6:**

Стопе увећања у формулама треба изразити само као проценат увећања основне зараде (нпр. 26% односно 0,26).

У конкурсној документацији, обим сати рада за које се предвиђа плаћање по увећаној цени (прековремени, ноћни и рад на дан државног празника) исказан је у виду процентуалног **учешћа** ових врста рада **У** укупном обиму, односно броју норма часова. Број сати ових врста рада, према томе, укључен је у укупан број предвиђених норма часова. У складу са тим, формула за обрачун укупне цене понуде постављена је тако да се израчунава **вредност укупног фонда норма часова** **по номиналној цени** норма часа у понуди, као **и вредност увећања номиналне цене** за одговарајући број сати који се увећано плаћају.

При фактурисању услуге, цена остварених часова рада наведених врста обрачунаваће се као збир номиналне цене норма часа (за редован рад) и увећане цене у складу са утврђеним коефицијентом за одређену врсту рада.

 КОМИСИЈА